দুর্নীতির বিরুদ্ধে যুদ্ধ ঘোষণা করলেন, পাকিস্তানের নির্বাচনে সংখ্যাগরিষ্ঠতা পাওয়া তেহরিকে ইনসাফ পার্টির চেয়ারম্যান ইমরান খান। বৃহস্পতিবার জাতির উদ্দেশ্যে দেয়া ভাষণে মোহাম্মদ আলী জিন্নাহ’র স্বপ্নের পাকিস্তান গড়ার প্রত্যায় জানান তিনি। সিএনএন, ডন। ইমরান খান বলেন, পাকিস্তানের অর্থনীতি এখন ইতিহাসের সবচেয়ে খারাপ সময় পার করছে। এত বেশি ঋণ কখনও পাকিস্তানের ছিল না। দুর্নীতির কারণে প্রবাসীরা দেশের মাটিতে বিনিয়োগ করছে না। ফলে চাকরি পাচ্ছে তরুণরা। এর সমাধান করতে হবে। দুর্নীতি বন্ধে প্রতিষ্ঠানগুলোকে শক্তিশালী করার ঘোষণা দেন ইমরান খান। ‘আমি পুরো পাকিস্তানকে ঐক্যবদ্ধ রাখবো। রাজনৈতিক কারণে কেউ প্রতিহিংসার শিকার হবে না। আইন ধনী-গরীব সবার জন্য সমানভাবে কাজ করবে।’ বলেন পাকিস্তানের হবু প্রধানমন্ত্রী।